Hér vandað til verka og einbeitingin alger . Það er löng hefð fyrir Verkstæðisdeginum í Borgarhólsskóla . Snjókorn og stjörnur , englar , jólapokar , hreindýr og svo margt fleira sem fólk gat föndrað . Allt þetta og miklu fleira einkennir Verkstæðisdag Borgarhólsskóla . Kennslustofum er breytt í verkstæði þar sem nemendum er boðið að föndra jólaskraut eða gjafir ásamt fjölskyldum og vinum . Nemendur 10. bekkjar opna kaffihús í sal skólans og selja heimatilbúna mæru og kaffiskrúbb . Gestir gátu gætt sér á skinkuhornum , vöfflum með rjóma , skúffuköku og fengið rjúkandi heitt og gott súkkulaði . Borgarhólsskóli var fullur af brosandi fólki í dag sem flakkaði á milli verkstæða og reglulega ánægjulegt að sjá fjölskyldur föndra saman hvers konar muni . Andrúmsloftið er afslappað og fólk að njóta dagsins . Það var líka skemmtilegt að sjá nemendur Framhaldsskólans á Húsavík vappa um skólann , líma , lita og klippa og rifja upp liðna tíma . Nemendur Tónlistarskóla Húsavíkur koma fram og spila jólalögin fyrir gesti , fylla foreldra stolti og draga fram létt og fallegt bros á hverjum sem heyra vill . Markmiðið með deginum er að efla sköpunarhæfni og gleði og styrkja um leið tengsl heimilis og skóla . HÉR má sjá myndir sem ljósmyndari skólans , Hafþór Hreiðarsson tók í dag .